b'\n_START_ARTICLE_\nUranas (elementas)\n_START_SECTION_\nIzotopai ir panaudojimas\n_START_PARAGRAPH_\nNat\xc5\xabralioje aplinkoje aptinkami trys urano izotopai: U-238 (99,275\xc2\xa0%, skilimo pusperiodis 4,468 milijardo met\xc5\xb3) ir U-235 (0,72\xc2\xa0%, skilimo pusperiodis 703,8 milijono met\xc5\xb3), U-234 (0,0055\xc2\xa0%)._NEWLINE_Urano izotopas U-235 yra naudojamas branduolin\xc4\x97se reakcijose \xe2\x80\x93 atominiuose reaktoriuose ir branduoliniuose ginkluose. Jis yra randamas labai ma\xc5\xbeais kiekiais uolienose, dirvo\xc5\xbeemyje, vandenyje, augaluose ir gyv\xc5\xabnuose. Izotopas U-238 naudojamas Plutonio izotopui Pu-239 gaminti._NEWLINE_Skurdintas uranas (sudarytas beveik vien tik i\xc5\xa1 U-238 izotop\xc5\xb3) yra naudojamas balistiniams \xc5\xa1arvams tankuose, i\xc5\xa1 jo daromos prie\xc5\xa1tankini\xc5\xb3 sviedini\xc5\xb3 \xc5\xa1erdys, nes d\xc4\x97l itin didelio tankio jis gerai i\xc5\xa1saugo kinetin\xc4\x99 energij\xc4\x85. Sodrintas uranas yra naudojamas branduoliniuose reaktoriuose ir branduoliniuose ginkluose._NEWLINE_Ne karin\xc4\x97je srityje uranas daugiausiai naudojamas kaip atomini\xc5\xb3 elektrini\xc5\xb3 kuras. Branduolin\xc4\x97se elektrin\xc4\x97se naudojamas prisodrintas uranas iki 3-5\xc2\xa0% U-235 urano. Kanadieti\xc5\xa1ki \xe2\x80\x9eCandu\xe2\x80\x9c reaktoriai naudoja neprisodrint\xc4\x85 gamtin\xc4\xaf uran\xc4\x85._NEWLINE_Taip pat uran\xc4\x85 naudojo Ignalinos atomin\xc4\x97 elektrin\xc4\x97.\n_START_SECTION_\nPavadinimo kilm\xc4\x97\n_START_PARAGRAPH_\nUrano element\xc4\x85 1789 m. atrado vokie\xc4\x8di\xc5\xb3 chemikas Martinas Heinrichas Klaprotas (Klaproth) ir pavadino 1781 m. atrastos Urano planetos vardu.'